
COTAR aruncă bomba: Raportul ASF arată că doar 25% din prețul RCA 
reprezintă cheltuielile cu despăgubiri, iar 75% încasează firmele de 
asigurări 


Situația reală din piața asigurărilor obligatorii RCA este cu totul alta față de cea 
prezentată până acum, susține Confederația Operatorilor și Transportatorilor 
Autorizaţi din România (C.O.T.A.R.). Doar 25% din prețul poliței RCA reprezintă 
plata daunelor, iar 75% încasează asigurătorii. În țările civilizate din UE, 
cheltuielile asiguratorilor sunt între 15-30%. 


De asemenea, numărul de daune RCA nu a crescut, ci a scăzut semnificativ, din anul 
2019 până în anul 2022, de la 400.358 de accidente la 341.470 de accidente. Datele 
pentru anul 2023 nu sunt încă publicate. 


Uniunea Asigurătorilor din România (UNSAR) - care din banii românilor reprezintă firmele 
de asigurări - ar trebui să aibă curajul să spună adevărul care stă în spatele dublării 
prețului la RCA, în ultimii 2 ani, precum și ce stă în spatele așa-ziselor creșteri ale 
despăgubirilor pretinse a fi achitate de piața de asigurări din România. 


Conform celui mai recent raport publicat de ASF în luna decembrie 2023, cu 
privire la modul de calcul al tarifelor de referinţă, au rezultat următoarele: 


Pagina 6, tabelul 3.1.1. Ilustrează un cu totul alt adevăr decât cee ace s-a afirmat până 
acum în spațiul public de către cei care scumpesc de la an la an polița RCA, astfel: 


e În anul 2019 au avut loc un număr de 400.358 de daune RCA pentru care firmele de 
asigurări au achitat despăgubiri în cuantum de 3.707.052.708 lei. 


e În anul 2022 au avut loc un număr de 341.470 de daune RCA pentru care firmele de 
asigurări au achitat despăgubiri în cuantum de 2.955.405.657. 


De remarcat este faptul că numărul daunelor întâmplate în 2022 este aproape 
similar (338.038 de daune) celor din anul 2020, când au avut loc restricţii de 
circulaţie (Pandemia de COVID). Pentru întreg anul 2023, ASF nu a publicat încă 
rezultatele. 


Paginile 20-25 din cadrul aceluiași raport reflectă cât de adânc ne bagă mâna în 
buzunare preacinstitele companii de asigurări din România. În tabelele prezentate în 
cele 5 pagini există 2 indicatori esenţiali prezentati pentru fiecare clasă de autovehicul. 
Este vorba despre prima de risc, adică valoarea cheltuielilor cu despăgubirile pe care 
firmele de asigurări le au în calcul pentru stabilirea fiecărui tarif de prima RCA. 


Prima brută de referinţă, adică, tariful de referinţă calculat de către o reputată 
companie de consultanță KPMG la care firmele de asigurări ar putea vinde RCA, 
înregistrând inclusiv profit. Exemple: 


Pagina 20 - Autovehicul de capacitate cilindrică mai mică de 1200 cmc, persoană cu 
vârsta sub 30 de ani, cheltuielile cu despăgubirile incluse în prețul RCA (prima de risc) 
sunt de 539 lei, iar la această valoare sunt introduse diverse costuri administrative ale 
firmelor de asigurări, preţul final de referință ajungând la 1939 lei (prima brută de 
referință). 


Cheltuielile cu despăgubirile sunt de 539 lei, la care preacinstitele firme de asigurări au 
diverse alte cheltuieli de încă 1400 de lei. Cheltuielile uriașe cu despăgubirile reprezintă în 
acest caz 28% din preţul RCA. Diferența de 72% o reprezintă alte cheltuieli administrative 
ale firmelor de asigurări suportate de către șoferul român. 


Autovehicul de capacitate cilindrică de sub 1201-1400 cmc, persoană cu vârsta sub 30 de 
ani, cheltuielile cu despăgubirile incluse în prețul RCA (prima de risc) sunt de 551 lei, iar 
la această valoare sunt introduse diverse costuri administrative ale firmelor de asigurări, 
prețul final de referință ajungând la 2051 lei (prima brută de referință). 


Cheltuielile cu despăgubirile sunt de 551 lei, la care preacinstitele firme de asigurări au 
diverse alte cheltuieli de încă 1500 de lei. Cheltuielile uriașe cu despăgubirile reprezintă în 
acest caz 27% din preţul RCA. Diferența de 73% o reprezintă alte cheltuieli administrative 
ale firmelor de asigurări suportate de către șoferul roman. 


Pagina 22 - În cazul motocicletelor, jaful RCA continuă în aceeași manieră. Pentru clientul 
persoană juridică ce conduce o motoretă care are sub 50 cmc, cheltuielile cu 
despăgubirile incluse în prețul RCA (prima de risc) sunt de 220 lei, iar la această valoare 
sunt introduse diverse costuri administrative ale firmelor de asigurări, prețul final de 
referință ajungând la 894 lei (prima brută de referință). 


Cheltuielile cu despăgubirile sunt de 220 lei, la care preacinstitele firme de asigurări au 
diverse alte cheltuieli în valoare de 674 de lei. Cheltuielile uriașe cu despăgubirile 
reprezintă în acest caz 25% din prețul RCA. Diferenţa de 75% o reprezintă alte cheltuieli 
administrative ale firmelor de asigurări suportate de către motociclistul roman. 


Pagina 22 - Autovehicule destinate transportului de călători cu peste 9 locuri. Autovehicul 
de transport peste 40 de călători, cheltuielile cu despăgubirile incluse în prețul RCA 
(prima de risc) sunt de 1.442 lei, iar la această valoare sunt introduse diverse costuri 
administrative ale firmelor de asigurări, prețul final de referință RCA ajungând la 6.610 lei 
(prima brută de referință). 


Cheltuielile cu despăgubirile sunt de 1.442 lei, la care preacinstitele firme de asigurări au 
diverse alte cheltuieli 5169 de lei. Cheltuielile uriașe cu despăgubirile reprezintă în acest 
caz 22% din preţul RCA. Diferența de 78% o reprezintă alte cheltuieli administrative ale 

firmelor de asigurări suportate de către transportatorul roman. 


Pagina 23 - Transportator bunuri - persoană fizică - Autovehicul de capacitate cilindrică 
mai mică de 3500 cmc, cheltuielile cu despăgubirile incluse în preţul RCA (prima de risc) 
sunt de 389 lei, iar la această valoare sunt introduse diverse costuri administrative ale 
firmelor de asigurări, preţul final de referință ajungând la 1675 lei (prima brută de 
referință). 


Cheltuielile cu despăgubirile de 389 lei, la care preacinstitele firme de asigurări au diverse 
alte cheltuieli 1290 de lei. Cheltuielile uriașe cu despăgubirile reprezintă în acest caz 23% 
din prețul RCA. Diferenţa de 77% o reprezintă alte cheltuieli administrative ale firmelor de 
asigurări suportate de către transportatorul roman. 


Pagina 24 - Transportator bunuri - persoană juridică - Autovehicul de capacitate cilindrică 
mai mare de 16000 cmc, cheltuielile cu despăgubirile incluse în prețul RCA (prima de risc) 
sunt de 1.454 lei, iar la această valoare sunt introduse diverse costuri administrative ale 
firmelor de asigurări, preţul final de referință ajungând la 6.303 lei (prima brută de 
referință). 


Cheltuielile cu despăgubirile sunt de 1.454 lei, la care preacinstitele firme de asigurări au 
diverse alte cheltuieli 4849 de lei. Cheltuielile uriașe cu despăgubirile reprezintă în acest 

caz 23% din prețul RCA. Diferenţa de 77% o reprezintă alte cheltuieli administrative ale 

firmelor de asigurări suportate de către transportatorul român. 


Vă rugăm să reţineţi 2 aspecte importante: 


1. Tarifele plafonate la RCA nu s-au realizat la nivelul tarifelor de referință 
prezentate mai sus și cerute de COTAR celor din ASF în 2023, ci la nivelul de preț 
vândut de către firmele de asigurări de către fiecare asigurător RCA la data de 
28 februarie 2023, adică, la un nivel de preţ cu mult superior tarifelor de 
referinţă. 


2. În cazul transportatorilor, tarifele de comercializare ale preţului RCA practicat 
de către preacinstitele firme de asigurări nu sunt de 8609 lei, care reprezintă 
cel mai mare tarif de referinţă RCA publicat în acel raport de către ASF. 


Majoritatea transportatorilor au avut tarife de preț umflate de către firmele de 
asigurări, în zeci de mii de cazuri, transportatorii au oferte și 16.000 lei pe o 
poliţă RCA fiind încadraţi imediat în categoria de "asigurat cu risc ridicat”, deși 
aceștia nu înregistraseră accidente și se încadrează în clasa de Bonus. 


Atragem atenţia instituţiilor din România că Legea RCA trebuie păstrată în actuala formă, 
aceasta fiind o lege foarte bună, una Europeană, o lege care în 2017 a fost 
acceptată de toţi actorii din piaţă, inclusiv de UNSAR, care astăzi o vrea schimbată. 


Problemele pieței RCA nu țin de legislație, ci de supravegherea defectuoasă a 
sistemului de asigurări din ultimii ani. ASF și ANAF ar trebui să ofere de urgenţă 
răspunsuri documentate: de ce au ajuns preţurile la RCA mai mari în România 
decât în Germania pentru transportatori și pentru toţi românii? De ce ANAF nu a 
verificat nicio societate de asigurări în 30 de ani, dar Ministerul Finanţelor crește lună de 
lună impozitele și taxele românilor? 


Așteptăm urgent măsuri clare și nu vorbe, ca în trecut, COTAR nu mai poate tolera bătaia 
de joc asupra românilor și mai ales a sectorului de transport și service auto, care asigură 
anual 20% din PIB-ul României. 


„Dragi români, instituția care și-a răsplătit angajaţii cu 15-16 salarii pe an, având 
totodată cele mai mari venituri din Europa, a permis ani la rând companiilor de asigurări 
să își bage din ce în ce mai adânc mâna în buzunarele românilor, văzând că nu verifică 
nimeni. Inclusiv Uniunea Europeană a atras atenţia ASF că sunt cheltuieli interne 
ale asiguratorilor de aprox 60%, fiind cele mai mari din UE. În țările civilizate din 
UE, cheltuielile asiguratorilor sunt între 15-30%, nu 60-75%, ca în România”, a declarat 
Vasile Ștefănescu, prețedintele COTAR. 


Când despăgubirile auto reprezintă sub 28% din preţul RCA, firmele de asigurări 
susținând că nu pot face profit la un asemenea procent așa-zis ridicat cu 
despăgubirile, e clar că discutăm despre instituții capturate de către operatorii 
economici așa-ziși supravegheați. 


membrii Uniunii Asigurătorilor din România (UNSAR), vă aducem la cunoștință faptul că 
toţi cei 9 membri UNSAR care vindeau RCA au fost amendaţi de către Consiliul 
Concurenţei cu amendă în cuantum de 53 MILIOANE EURO deoarece în perioada 
octombrie 2012 - noiembrie 2016, societățile de asigurare nu și-au mai stabilit în mod 
independent tarifele, ci au acționat concertat pe piață, ţinând cont de discuţiile de a-și 


majora tarifele purtare în cadrul asociaţiei. 


„Să mai amintim și faptul că la loc de frunte în cadrul preacinstitei organizații UNSAR s-au 
aflat companii precum Astra Asigurari, Carpatica Asig și, bineînțeles, Euroins, societăți 
agreate în sânul UNSAR care astăzi reclamă că plătesc bani în urma falimentelor 
acestora. Adevărul este că banii sunt plătiţi tot de Români și nu de societățile de 
Asigurări”, a mai declarat Vasile Ștefănescu, Președintele COTAR. 


